HMS Snapper (39S)

Το HMS Snapper ήταν υποβρύχιο κλάσης S, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το Βασιλικό Ναυτικό. Ολοκληρώθηκε το 1935 και έλαβε μέρος σε επιχειρήσεις στον Β΄ Παγκόσμιο Πόλεμο.

 Περιγραφή 

Τα σκάφη της δεύτερης ομάδας υποβρυχίων κλάσης S ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη Βόρεια Θάλασσα και τη Βαλτική.Harrison, Chapter 16 Είχαν ολικό μήκος 63,6 m, πλάτος 7,3 m και μέσο βύθισμα 3,6 m. Το εκτόπισμά τους ήταν 780 t (768 LT) στην επιφάνεια και 980 t (960 LT) σε κατάδυση.Chesneau, p. 49 Μπορούσαν δε να επιχειρούν σε βάθος έως και 91 m.McCartney, p. 6 Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο κινητήρες ντίζελ που μπορούσαν να αποδώσουν έως και 775 bhp έκαστος ενώ σε κατάδυση αναλάμβαναν δύο ηλεκτροκινητήρες των 650 hp. Μπορούσαν να φτάσουν τους 13,75 kn στην επιφάνεια και τους 10 kn σε κατάδυση.Bagnasco, p. 110 Η εμβέλειά τους πλέοντας στην επιφάνεια έφθανε τα  με ταχύτητα 10 kn και τα  με ταχύτητα 2 kn εν καταδύσει.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 76 mm.

 Επιχειρησιακή ιστορία 
Το Snapper παραγγέλθηκε στις 16 Ιουνίου 1933, η ναυπήγησή του άρχισε στις 18 Σεπτεμβρίου 1933 στο Βασιλικό Ναυπηγείο στο Τσάταμ () και καθελκύστηκε στις 25 Οκτωβρίου 1934. Ολοκληρώθηκε στις 14 Ιουνίου του επόμενου έτους.Akermann, p. 334

Στο μεγαλύτερο μέρος του πολέμου παρέμεινε στις Βρετανικές Νήσους. Από λάθος δέχτηκε επίθεση βρετανικού αεροσκάφους καθώς έπλεε προς το Χάργουιτς (Harwich) έπειτα από περιπολία στη Βόρεια Θάλασσα. Παρόλο που υπέστη άμεσο πλήγμα κατάφερε να επιστρέψει στη βάση του. Το επόμενο διάστημα βύθισε το μικρό γερμανικό πετρελαιοφόρο Moonsund, το γερμανικό εμπορικό Florida, τα γερμανικά βοηθητικά ναρκαλιευτικά M 1701 / H. M. Behrens και M 1702 / Carsten Janssen, το γερμανικό οπλισμένο αλιευτικό V 1107 / Portland και το νορβηγικό εμπορικό Cygnus. Επίσης επιχείρησε ανεπιτυχώς να τορπιλίσει το επιδρομικό Widder.HMS Snapper, Uboat.net

 Το τέλος του Snapper 
Στις 29 Ιανουαρίου 1941 απέπλευσε από τον ποταμό Κλάιντ (Clyde) για περιπολία στον Βισκαϊκό κόλπο. Θα έπρεπε να φθάσει στην περιοχή περιπολίας του την 1η Φεβρουαρίου, θα παρέμενε εκεί έως τις 10 Φεβρουαρίου και στη συνέχεια Θα επέστρεφε με τη συνοδεία του. Εν τέλει δεν εμφανίστηκε ποτέ στο προκαθορισμένο σημείο και δεν υπήρξε κάποιο σήμα ή άλλο στοιχείο για τη θέση του. Πιστεύεται ότι προσέκρουσε σε νάρκη ή ότι του επιτέθηκε ναρκαλιευτικό στις 11 Φεβρουαρίου, αν και κανονικά θα έπρεπε να είχε εγκαταλείψει την περιοχή έως τότε.Submarine losses 1904 to present day , RN Submarine Museum, Gosport

Άλλες πηγές αναφέρουν ότι το Snapper το βύθισαν με βόμβες βυθού τα γερμανικά ναρκαλιευτικά M-2, M-13 και M-25  νοτιοδυτικά της γαλλικής νήσου Ουεσάν (Ouessant‎‎)., naval-history.net, wlb-stuttgart.de/seekrieg

 Παραπομπές 

 Βιβλιογραφία 








 Εξωτερικοί σύνδεσμοι 


Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου